32004D0205
L 065/23
JURNALUL OFÍCIAL AL UNIUNII EUROPENE
DECIZIA COMISIEI
din 1 martie 2004
de stabilire a unor măsuri tranzitorii aplicabile comerțului intracomunitar de material seminal, ovule și embrioni provenind de la speciile bovină, porcină, ovină, caprină și cabalină, obținuți în Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia
[notificată cu numărul C(2004) 574]
(Text cu relevanță pentru SEE)
(2004/205/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 2 alineatul (3),
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 42,
întrucât:
(1)
Începând cu 1 mai 2004, materialul seminal, ovulele și embrionii provenind de la speciile bovină, porcină, ovină, caprină și cabalină obținuți în Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia („noile state membre”) și destinați comerțului intracomunitar va trebui să fie conformi cu toate condițiile prevăzute de legislația comunitară în domeniu.
(2)
Aceste produse vor fi în special supuse cerințelor de sănătate animală enunțate în Directiva 88/407/CEE a Consiliului din 14 iunie 1988 de stabilire a cerințelor de sănătate animală aplicabile în comerțul intracomunitar și la importurile de material seminal congelat de animale domestice din specia bovină (1), în Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează comerțul intracomunitar și importurile de embrioni de animale domestice din specia bovină provenind din țări terțe (2), în Directiva 90/429/CEE a Consiliului din 26 iunie 1990 de stabilire a cerințelor de sănătate animală care se aplică comerțul intracomunitar și importurilor de material seminal de animale domestice din specia porcină (3) și în Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animalăreglementărilor comunitare specifice prevăzute în anexa A la Directiva 90/425/CEE, punctul I (4).
(3)
Este posibil ca unele dintre aceste produse animale obținute în noile state membre înainte de data aderării să se găsească în stocuri după data aderării. Or, este posibil ca aceste produse animale să nu îndeplinească toate cerințele de sănătate animală aplicabile comerțului intracomunitar.
(4)
Pentru a facilita trecerea de la regimul care se aplică acestor produse provenind din noile state membre la cel care va decurge din aplicarea legislației comunitare în domeniul sănătății animale, este necesar să se stabilească măsuri tranzitorii pentru comerțul cu aceste produse.
(5)
În conformitate cu articolul 53 din Actul de aderare, se consideră că noile state membre au primit notificarea prezentei decizii la data aderării.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Prezenta decizie se aplică materialului seminal, ovulelor și embrionilor din speciile bovină, porcină, ovină, caprină și cabalină care se supun cerințelor de sănătate animală stabilite prin Directivele 88/407/CEE, 89/556/CEE, 90/429/CEE și 92/65/CEE și care sunt obținuți până la 1 mai 2004 în Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia („noile state membre”).
Articolul 2
Începând cu 1 mai 2004, produsele menționate la articolul 1 nu se expediază către celelalte state membre.
Articolul 3
(1) Prin derogare de la articolul 2, produsele menționate la articolul 1 pot, începând cu 1 mai 2004 și până la 31 decembrie 2004:
(a)
să fie expediate către celelalte noi state membre cu condiția ca:
(i)
statul de destinație să autorizeze expedierea;
(ii)
condițiile stabilite de statul de destinație înainte de 1 mai 2004 să fie îndeplinite;
(b)
să fie admise pentru comerțul intracomunitar, în măsura în care produsele:
(i)
au fost obținute în centre sau de către echipe autorizate să exporte în Comunitate;
(ii)
poartă numărul de autorizare atribuit centrului sau echipei pentru exportul în Comunitate.
(2) Certificatul de sănătate animală care însoțește loturile de produse menționate la alineatul (1) poartă următoarea certificare suplimentară, semnată de veterinarul oficial:
„Material seminal, ovule sau embrioni (se taie mențiunea inutilă) provenind de la speciile bovină, porcină, ovină, caprină sau cabalină (se taie mențiunea inutilă) conform(e)(i) cu cerințele prevăzute de Decizia 2004/205/CE a Comisiei (*) și obținut(e) (obținuți) până la 1 mai 2004.
Articolul 4
Statele membre iau măsurile necesare pentru a se conforma prezentei decizii și publică aceste măsuri. Statele membre informează de îndată Comisia cu privire la aceasta.
Articolul 5
Decizia se aplică sub rezerva intrării în vigoare și de la data intrării în vigoare a Tratatului de aderare din 2003.
Articolul 6
Prezenta decizie se adresează statelor membre.
Adoptată la Bruxelles, 1 martie 2004.